# Moisès Broggi i Vallès

Moisès Broggi i Vallès (Barcelona, 18 de maig de 1908 — Barcelona, 31 de desembre de 2012) fou un metge i pacifista català.

## Citacions

* Cada edat té els seus al·licients. El vell no té futur, però té molt de passat.
* Com més m'acosto a la mort, menys por em fa. La vellesa es va fabricar per això: vas perdent facultats per deixar-te anar, perquè flueixis.
* El metge ara cura molt més que abans, però en canvi consola molt menys.
* La ciència no té límits. La ciència no té moral. No és ni bona ni dolenta, segueix el seu curs, imparable. Però compte amb el seu ús.
* La ciència ens ha fet veure i conèixer moltes més coses del nostre entorn que ni tan sols podíem sospitar amb la sola aplicació dels nostres sentits naturals, però ni tan sols ha aconseguit entreveure el misteri de la consciència.
* El futur és imprevisible, però les experiències viscudes fan veure que sovint els fets es repeteixen que, malgrat que les coses canvien, l'home segueix essent el mateix de sempre, i que la humanitat és capaç d'ensopegar repetides vegades amb la mateixa pedra.
* Quan ets vell trobes que la major part de la gent que estimaves ha desaparegut, però et queda el record, i el record no mor mai [...]. A més, recordant els moments més feliços de la vida, és com si tinguessis un tresor que pots rememorar en el moment que vulguis.
* La condemna del Tribunal Constitucional és una de les coses que ha contribuït més al sentiment independentista.
       Barcelona, 7 d'abril de 2011.
          Opinió sobre la sentència del Tribunal Constitucional de l'Estatut de Catalunya
* Això de la vellesa és molt interessant perquè veus que el cos se'n va anant, cada vegada perds més la força, vas més coix, la columna vertebral es deforma, les paraules no et surten, en fi, veus que vas cap avall, estàs en una pendent i t'hi has de deixar anar i vas a parar a no sé on. Penso que ja estic al final i ja em toca. Però que trigui...
       Barcelona, 18 de setembre de 2011.
          Opinió sobre la vellesa
* Ells tenen la força, però nosaltres tenim la raó, i la força cada vegada és més difícil d'aplicar perquè tothom els aniria en contra.
       Barcelona, 29 d'octubre de 2011.
          Reflexió després del comentari polèmic de Gregorio Peces Barba que estaria "encantat" que Espanya hagués triat a Portugal i no a Catalunya en la crisi de 1640
* La llavor de la independència ja està llençada. Ara ha de fructificar.
       Barcelona, 3 de desembre 2011.
          Opinió sobre el futur de Catalunya
* Catalunya ara es troba dintre d'un altre estat que el domina. Per anar al govern global no hi ha d'haver aquest domini perquè això sempre és causa de violència.
       Espai Putxet, 15 de febrer de 2012.
          Opinió sobre el seu punt de vista de les relacions Catalunya i Espanya
* Catalunya ha de poder discutir amb Espanya de tu a tu, no com a supeditat.
       Espai Putxet, 15 de febrer de 2012.
          Opinió sobre el seu punt de vista de les relacions Catalunya i Espanya

## Referències

* 1 2 3 4 5 6 «Les deu frases del savi Broggi». Ara.cat. Arxivat de l'original el 1460024126. [Consulta: 17 maig 2015].
* ↑ Miralles, Francesc (ed.). Les Eines del bricolatge emocional. Barcelona: Columna, 2010. ISBN 9788466413336.
* ↑ Picazo, Sergi. «A Europa queden pocs casos com el català». El Punt Avui. Barcelona: Grup Hermes, 07-04-2011. [Consulta: 16 març 2012].
* ↑ Capdevila, Carles. «Moisès Broggi: "La vellesa és interessant, veus com el cos se'n va"». Ara.cat. Barcelona: Ara, 18-09-2011. [Consulta: 16 març 2012].
* ↑ «Broggi estaria "encantat" que Espanya hagués triat a Portugal el 1640». El Punt Avui. Barcelona: Grup Hermes, 29-10-2011. Arxivat de l'original el 1325704556. [Consulta: 16 març 2012].
* ↑ «Moisès Broggi: "La llavor de la independència ja està llençada. Ara ha de fructificar"». Barcelona: Reagrupament.cat, 03-12-2011. Arxivat de l'original el 1327084532. [Consulta: 16 març 2012].
* 1 2 Carbonell, Guillem. «Moisès Broggi, al Putxet: "Catalunya ha de poder discutir amb Espanya de tu a tu, no com a supeditat"». Barcelona cròniques. Barcelona: Time Out, 15-02-2012. Arxivat de l'original el 1329753294. [Consulta: 16 març 2012].